**R O M Â N I A (nu produce efecte juridice)\***

**JUDEŢUL MUREŞ**

**MUNICIPIUL TÎRGU MUREŞ PRIMAR,**

**CĂMIN PENTRU PERSOANE VÂRSTNICE dr. Dorin Florea**

**Nr. 2424 din 13 .11. 2018**

**E X P U N E R E D E M O T I V E**

privind stabilirea **costului mediu lunar de întreținere** și **a contribuției lunare de întreținere,** **pentru anul 2019**, datorate de persoanele vârstnice beneficiare ale Căminului pentru persoane vârstnice Tîrgu-Mureș şi **a categoriilor de venituri luate în calcul la stabilirea venitului lunar pe membru de familie** în baza căruia se stabilește contribuția lunară de întreținere datorată de susținătorii legali ai persoanelor vârstnice

Căminul pentru persoane vârstnice Tîrgu - Mureş este un serviciu public cu personalitate juridică, înfiinţat prin H.C.L. municipal Tîrgu - Mureş nr.275/2005, subordonat Consiliului local municipal Tîrgu - Mureş, ce oferă servicii sociale specializate în îngrijirea persoanelor vârstnice şi care funcţionează în conformitate cu prevederile Legii nr.17/2000 *privind asistenţa socială a persoanelor vârstnice* *,republicată* *cu modificările şi completările ulterioare,* având o capacitate de 76 de locuri.

Potrivit art.1 din Legea Nr. 17 / 2000 privind asistenţa socială a persoanelor vârstnice, republicată, cu modificările și completările ulterioare, persoanele vârstnice au dreptul la asistenţă socială în raport cu situaţia sociomedicală şi cu resursele economice de care dispun. Persoanele vârstnice care au venituri şi sunt îngrijite în căminele organizate potrivit Legii nr.17/2000, precum şi susţinătorii legali ai acestora (după caz), au obligaţia de a plăti lunar o contribuţie de întreţinere, stabilită pe baza costului mediu lunar de întreţinere.

În conformitate cu:

-art.25,alin.(1) din Legea menţionată , **“Costul mediu lunar de întreţinere** se stabileşte anual de către consiliile locale şi/sau judeţene, după caz, înainte de adoptarea bugetelor proprii”,

-art.25, alin.(4) “Costul mediu lunar de întreţinere trebuie să asigure îndeplinirea nivelului standardelor minime de calitate **şi nu poate fi mai mic decât standardul minim de cost** aprobat prin hotărâre a Guvernului." Standardul minim de cost a fost stabilit prin Hotărârea Guvernului Nr. 978/2015 privind aprobarea standardelor minime de cost pentru serviciile sociale şi la acea dată, cheltuielile aferente plăţii salariilor pentru personalul angajat în cămine, plăţii medicamentelor şi cheltuielile de capital nu se luau în calcul la stabilirea costului mediu lunar de întreţinere). Modificarea legislativă pe care a adus-o OUG 34/30 iunie 2016 prevede următoarele: “ Costul mediu lunar de întreţinere are în vedere totalitatea cheltuielilor curente anuale ale căminului pentru persoane vârstnice” , deci include şi cheltuielile salariale şi plata medicamentelor. Aşadar, am estimat **Costul mediu lunar de întreținere/beneficiar din Cămin pentru anul 2019, în cuantum de 3500 lei ,** prin raportarea cheltuielilor curente totale aferente anului 2018 , la 76, numărul maxim de persoane vârstnice beneficiare ale serviciilor sociale în anul 2018 cu menţiunea că noul cuantum estimat este influențat de creşterile salariale aplicabile cu luna ianuarie 2019 , conform Legii-cadru nr. 153/2017 privind salarizarea personalului plătit din fonduri publice, anexa nr. II:Familia ocupațională de funcții bugetare "Sănătate și asistență socială", precum şi de majorarea salariului minim pe economie/ salariul minim diferenţiat, acordarea indemnizaţiei de hrană şi de vacanţă, majorarea preţului la utilităţi.

Art. 24 alin.(1) din Legea 17/2000 stipulează că „Persoana vârstnică îngrijită în căminul organizat potrivit prezentei legi, precum şi susţinătorii legali ai acesteia, care dispun de venituri proprii, au obligaţia să plătească lunar o **Contribuţie de întreţinere**, stabilită individualizat,… pe baza costului mediu lunar de întreţinere, precum şi a veniturilor persoanei vârstnice şi, după caz, a susţinătorilor legali ai acesteia”.

În prezent,beneficiarii de servicii sociale care au venituri şi sunt îngrijite în Cămin, plătesc o contribuţie lunară de întreţinere în cuantum de 505 lei , stabilită prin HCL municipal Tîrgu- Mures nr. 11/28.01.2016 nivel menținut și în anii 2017 (HCL nr.31/26.01.2017 ) şi 2018 (HCL nr.330/28.11.2017). Luând în considerare majorarea semnificativă a preţurilor în ultimii 3 ani, precum şi majorările prognozate pentru anul 2019 , creşterea tarifelor pentru utilităţi, se impune majorarea contribuţiei lunare de întreţinere de la 505 lei la 650 lei.La stabilirea noului cuantum al contribuţiei de întreţinere s-au avut în vedere creşterile anuale în perioada 2016-2018 a punctului de pensie, precum şi prevederile Legii nr.287/2009 privind Codul civil, republicată, cu modificările și completările ulterioare, art.529,al(1): “ Întreţinerea este datorată potrivit cu nevoia celui care o cere şi cu mijloacele celui care urmează a o plăti”. Dealtfel propunerea de majorare a contribuţiei este corespunzătoare doar creşterii punctului de pensie aferentă perioadei 2016-2018.

Referitor la modul în care se realizează acoperirea valorii integrale a contribuţiei lunare stabilite şi stabilirea venitului lunar pe membru de familie al susţinătorilor legali, acesta este clar precizat prin art.25, alin. (5)-(8) din legea nr.17/2000.Categoriile de venituri luate în calcul la stabilirea venitului lunar pe membru de familie se stabilesc prin hotărâre a consiliului local/judeţean, cu respectarea prevederilor Legii nr. 287/2009 privind Codul civil, republicată, cu modificările ulterioare. Categoriile de venituri propuse a fi luate în calcul la stabilirea venitului lunar pe membru de familie sunt cele prevăzute de art. 61 din Legea nr.227/2015 privind Codul fiscal, cu respectarea prevederilor Codului civil art.527 „(1) Poate fi obligat la întreţinere numai cel care are mijloacele pentru a o plăti sau are posibilitatea de a dobândi aceste mijloace. (2) La stabilirea mijloacelor celui care datorează întreţinerea se ţine seama de veniturile şi bunurile acestuia, precum şi de posibilităţile de realizare a acestora; de asemenea, vor fi avute în vedere celelalte obligaţii ale sale.”

În conformitate cu art. 36 alin.(1) şi (2) lit. d), alin.(6) lit.a) pct.2 din Legea nr. 215/2001, *privind administraţia publică locală, republicată, cu modificările şi completările ulterioare,* prin referatul directorului Căminului pentru Persoane Vârstnice Tîrgu Mureş înregistrat cu nr.2419/13.11.2018,

**Propunem :**

-**Aprobarea “Costului mediu lunar de întreţinere, pentru anul 2019”**, pentru persoanele vârstnice îngrijite în Căminul pentru persoane vârstnice Tîrgu-Mureș, **în cuantum de 3500 lei/beneficiar.**

- **Aprobarea “Contribuției lunare de întreținere, pentru anul 2019”** datorată de persoanele vârstnice îngrijite în Căminul pentru persoane vârstnice Tîrgu-Mureș,indiferent de gradul de dependenţă, **în cuantum de 650 lei.**

-**Aprobarea categoriilor de venituri** propuse a fi luate în calcul la stabilirea venitului lunar pe membru de familie în baza căruia se stabilește contribuția lunară de întreținere datorată de susținătorii legali ai persoanelor vârstnice.

**Vizat,**

**Director executiv Director, Korpádi Győrgy**

**Căminul pentru persoane vârstnice**

**dr. Anca Mariela Florea**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**